钦定古今图书集成/理学汇编/学行典/第194卷 > 林希荫
## 钦定古今图书集成/理学汇编/学行典/第194卷 > 林希荫

按《潮州府志》：“林希荫，字宜民，揭阳人。自幼能属文，博
通经学，尤精《春秋》，敦孝行。父客死，希荫贷钱归葬，奉
母甚谨。母殁，庐于墓，有白乌来巢，蟢子千群，聚楹三
日。妻亡，不再耦。与潮士林厚善，俱以孝闻。永乐闲，同
举孝廉。希荫谓厚曰：‘君幸亲在，宜禄仕，余禄不及亲
矣，奚仕为’？厚举进士，累官参政，希荫终不易志。天顺”
闲，海寇行劫过其门，大书曰：“此林先生庐也，慎勿犯。”